فتح الجواد بشرح الارشاد

فتح الجواد بشرح الارشاد امام ابن حجر ہیتمی شافعی (متوفی 974ھ) کی یہ کتاب فقہ شافعی کی اہم ترین کتب میں شمار ہوتی ہے۔ یہ ان کی اپنی مفصل شرح الإمداد بشرح الإرشاد کا خلاصہ ہے، جو انھوں نے الإرشاد نامی کتاب پر لکھی تھی۔ الإرشاد، ابن المقرئ (متوفی 837ھ) کی تصنیف ہے، جو دراصل عبد الغفار القزوینی (متوفی 665ھ) کی کتاب الحاوي الصغير کا ایک اختصار ہے۔
 کتاب کی تألیف کا سبب 
ابن حجر ہیتمی فرماتے ہیں:

"اللہ تعالیٰ نے اپنے فضل و کرم سے میرے لیے یہ آسانی پیدا کی کہ میں نے الإرشاد پر ایک شرح لکھی، جس میں بیش بہا موتیوں اور قیمتی جواہرات کو جمع کر دیا اور اس کی عبارت کو اس کی اصل کے ساتھ اس طرح واضح کیا کہ آنکھیں ٹھنڈی ہو جائیں اور دل مطمئن ہو جائیں۔ لیکن یہ شرح موجودہ زمانے کے اکثر لوگوں کے لیے مشکل ثابت ہوئی، کیونکہ وہ گہرے تحقیقی مطالعے سے غافل ہو چکے ہیں، ان کی ہمتیں پست ہو گئی ہیں اور ان کا میلان آرام و آسائش کی طرف ہو چکا ہے اور ان کی نیتیں خالص نہیں رہیں، بلکہ فانی اغراض کی طرف مائل ہو گئی ہیں۔

اسی وجہ سے میرے معزز و محترم مشائخ میں سے بعض نے، جن کی مخالفت میرے لیے ممکن نہ تھی، مجھ سے اصرار کیا کہ میں اس مفصل شرح کو مختصر کر دوں، انتہائی مختصر الفاظ اور اشاروں کے ساتھ اور متقدمین و متأخرین کے اختلافات کو حذف کر دوں، نیز صرف ان اقوال کو ذکر کروں جو قابلِ اعتماد ہوں، چاہے وہ واضح طور پر مذکور نہ بھی ہوں۔ چنانچہ میں نے ان کی خواہش کو پورا کیا، اس امید کے ساتھ کہ یہ مختصر خاص و عام سب کے لیے نافع ثابت ہو اور قیامت کے دن میرے لیے ذخیرہ بنے۔ میں نے اس میں اپنی اصل کتاب پر کچھ نادر فوائد اور دقیق نکات بھی اضافہ کیے ہیں، جو تحقیق کے تاج کے مانند ہیں۔"فتح الجواد، ابن حجر الهيتمي، ص7

 حوالہ جات 

زمرہ:فقہ سے متعلق کتابیں